钦定古今图书集成/明伦汇编/氏族典/第334卷 > 刘善明
## 钦定古今图书集成/明伦汇编/氏族典/第334卷 > 刘善明

按《南齐书刘善明传》，“善明，平原人，镇北将军怀珍族
弟也。父怀民，宋世为齐北海二郡太守。元嘉末，青州
饥荒，善明家有积粟，躬食𫗴粥，开仓以救乡里，百姓
呼其家田为‘续命田。刺史刘道隆辟为治中从事。泰
始初，徐州刺史薛安都反，青州刺史沈文秀应之，善
明收集门宗部曲，以应朝廷。文秀既降，善明出为海’”
陵太守，还为后军将军。母陷北魏，善明哀戚如持丧。
明帝每见，为之叹息。元徽初，遣北使，朝议令善明举
人赎，得母还。幼主新立，群公秉政，善明独结事太祖。
太祖践阼，以善明勋诚，召为淮南、宣城二郡太守，封
新涂伯。建元二年卒，谥烈伯。子涤嗣。善明从弟僧副，
官至前将军，封丰阳男，卒。